
Celeberrime  &  Kxperientijfime 

Vir ,  Irautor  aftumatifjime. 


Ux  Nominis  Tui  celeberrimi  fama  milii  ad¬ 
huc  in  Germania  degenti  tuum  in  Anatomi¬ 
cis  indefeffum  ftudium  ,  atque  inventorum 
praeftantiam  patefecerat,  animum  meum  fi- 
mul  occupaverat  totum  ,  ut  abhinc  nihil  ma« 
gis  in  votis  habuerim ,  quam  ut  ea  mihi  olim 
contingeret  felicitas,  ut  afiiduis  ,  quos  pro 
cognitione  Anatomica  amplianda  fufcipis,  laboribus  ipfe  ad- 
effem  prxfcns.  Huic  vero  votorum  meorum  fummse  felicem 
jam refpondere  eventum,  fummo  meo  emolumento  experior, 
coque  nomine  laetor  quam  maxime.  Ab  eo  enim  tempore,  quo 
hifce  traditus  terris  exoptatilTimam  primo  naftus  fui  occafio- 
nemmeTibi  commendandi,  adeo  pronum  ftatim  tuum  in  me 
affe&um  deprehendi ,  ut  citius  me  beneficiis  innumeris  a  Te 
cumulatum  ,  iisque  tantum  non  obrutum  fentirem  ,  quam 

plenarium  tuum  favorem  demereri  (fi  unquam  illi  demerendo 
par  fit  virium  mearum  tenuitas)  allaboraffem.  Quippe  non  fo- 
lum  nitidiffimis  tuis  demonftrationibus  me  interellc  voluifti, 
neque  uberrimam  mihi  copiam,  propriis  viribus  in  cadaveribus 
humanis  fecandis  aliquid  moliendi ,  dedifie  fatis  favoris  &  be- 
neficiiTibi  vifum  fuit,  fed,  qui  eft  proniffimus  tuus  {ludiis 
meis  inferviendi  animus,  patentiflimum  mihi  ad  aedes  tuas  & 
Mufeum  Anatomicum  conceffifti  aditum.  •; 

Atque  in  hoc  quidem  admiflus,  quoties  oculorum  aciem  figo 
vel  in  fceletorum  eburneam  albedinem;  vel  intueor  accuratius 
cadaverum ,  felicifiimo  Balfamationis  invento  corruptioni  exem¬ 
ptorum  ,  vivaciflimum  colorem  &  obfequiofam  flexilitatem ;  vel 
dum  confidero  vafa  cujufvis  vifceris  fanguineaadminutiflimos 
ufque  &  microfcopiis  tantum  obvios  ramos  fingulari  artificio  re¬ 
pleta  &  extricata;  veladfpicio  corda  humana,  vaforum  fuorum 
coronariorum  reptatu  in  apricum  pofito  fuperbientia ,  &  Aortae 
diramificationis  viva  imagine  Authoribus  nonnullis  errorem , 
quem  in  ea  delineanda  commiferunt ,  enormem  exprobrantia ; 
vel,  verbo  denique,  contemplor  totum  Microcofmum,  quoad 
fingulafua  membra  ftupenda  certe  arte  &  immenfo  labore  ex¬ 
plicatum,  toties  ly nceos  mihi  oculos, illis  naturae  arcanis  luftran- 
dis  folum  fufficientes ,  denegatos  effe  fummopere  doleo.  Spi¬ 
rant  haec  omnia  encheirifes  prorfus  fingulares  &  tantum  non 
omnes  Anatomicorum  artes  antecellentes  ,  fpeftatoremque 
ingenuum  in  fummam  rapiunt  admirationem  ,  ringente  licet 
malevolorum  turba,  quae,  cum  haec  captu  fuo  &  artibus  non 
afiequatur,  theonino  rodic  dente ,  vanidaqueirae&invidiaetela 
in  ea  jaculatur. 

Nonfane  cunfta  haec  dignis  profequi  encomiis  in  me  fufci- 
piam,  opus  enim  molirer ,  cui  ferendo  humeros  meos  omnino 
impares  agnofco ,  eoque  magis  laudibus  illis  fuperfedeo,  cum 
inter  raras  animi  tui  dotes  non  ultimum  locum  modeftiam  oc¬ 
cupare,  illamque  hifce  facile  offendi  probe  fciam.  Quin  potius 
meainfcribendo  iterata  audacia  excufanda  mihi  venit.  Veniam 

itaquedes,  quasfo,  flagranti  meo  fciendi  defiderio  & jufbecu- 
riofitati,  qua  tua  ad  primas  meas  litteras  refponfione,  huma¬ 
nitatis,  favoris  &  eruditionis  plena  nondum  in  totum  conten¬ 
tus  ,  tuos  rurfus  interpellare  labores ,  tuamque  clariorem  infor¬ 
mationem  efflagitare  aufus  fum. 

Cum  enim  nuper  inter  rariora  tua  prasparata  oculis  meis  fub- 
jiceres  Viam  memngcm ,  quam  tua  folertia  adeo  accurate  &  cir- 
cumfpede  ex  omnibus  Cerebri  &  Cerebelli  plicis  &anfradibus 
protraxerat  &  feparaverat ,  ut  curiofo  prorfus  fpedaculo  ru- 
gofitates  ejus  fuperficiei  interioris  apparerent  ,  miratus  fum 
Authorum  in  illis  inveftigandis  incuriam.  Galenum,  Vefalium, 
RioUnum ,  Vefingium ,  Bartholinum ,  Diemerbroekium ,  Willifium , 
Vieujfcns ,  uno  verbo  omnes  tam  recentiores  quam  veteres  fi 
evolvat  quis ,  altum  omnino  apud  illos  reperiet  filentium  de 
vero  infinuationis  pias  matris  in  fubftantiam  cerebri  modo  & 
facie.  Neque  inipiis  Tabulis  Anatomicis  D.Bidloi,  ex  quibus 
tamen  fruftra  multa  fibi  haftenus  promiferunt  plurimi ,  aliquid, 
quod  ab  aliis  inculcatum  faspius  non  fuerit,  deprehendi,  iicco 
enim’ plane  pede  praeterit  ipfe  Anthor  ea,  quas  alii  circa  hanc 
materiam  tacent ,  quasque  Tua  demum ,  Vir  Celeberrime ,  no¬ 
bis  oftendit  induflria.  Cujus  quidem  omnimodi  omnium  Au¬ 
thorum  filentii  rationem  fuppeditat ipfa  illa  Hujus  Meningis, 
fecundum  Willtfium,  Vieuffens  ,  ipfamquc  Autopfiam ,  profun¬ 
da  in  eundos  cerebri  &  cerebelli  anfradus  infinuatio  atque  im- 
merfio,  ex  quibus  illam  extrahere  hadenus  omnibus  difficile, 
fi  non  impoffibile  ,  Willijio  vero  ^Anatom,  Cerebri  Cap.  VII.  in 
cerebro  bruti  hominisque  hydrope  defundi  tantum  opus  poffibi- 
le  vifum  fuit. 

Maxime  igitur  tuas  confules  famas,  Vir  Celeberrime,  &  eru¬ 
ditorum  fatisfacies  curiofitati  ,  fi  veram  illam  pia  Meningis  tam 
cerebri  quam  cerebelli  interfiitia  intrantis  Juperficiem  internam 
ejusque  faciem  &  confiitutionem  depidam  &  explicatam  exhi¬ 
beas. 

Servet  interim  Te  ,  Maximum  rei  Anatomicas  Ornamen- 

tum,  Divinum  Numen  cum Dileftiflimo  &  unico  Filio,  Vir¬ 
tutum  Paternarum  ftrenuo  aemulo  &  laborum  tuorum  focio 
afliduo,  fofpitem&  incolumem  ad  feros  ufque  annos ,  quoVe- 
ftris  aufpiciis  abfcondita  Microcofmi  myfteria  patefiant.  Ita 
animitus  fovet 


Celeberrimi  T ui  Nominis 


Dab.  e  Mufeo  Amftcl.  dic 
6Scptcmb.  A.  1696. 

Raster  animum  (ludiis  meis  addidliffimum, 
tuam  pariter  in  exarandis  litteris  promptitu- 
dinem  fingularem,  ex  Epiftola  vi.  Septembr. 
mihi  tradita  intellexi.  Vix  enim  mea  ad  pri¬ 
mam  tuam  Refponfio  orbi  erudito  expofita 
fuit,  quin  mox  denuo  nova  me  &  multo  gra¬ 
viori  petitione  ad  alia  officia  proflanda  folli- 
citare  volueris.  Fateor  equidem  ultimum  tuum  defiderium 
adeo  asquumefle  atque  humanum,  ut  morem  ipft  gerere  ,  peti¬ 
tisque  tuis  obtemperare  omnino  cogar,  idque  eo  magis  ,  cum 
non  folum  ad  hoc  officiorum  genus  fed  &  plura  alia  reddenda 
candor  tuus  &  (ludium  me  obligent  Vereor  autem  ,  Experien- 
tiffime  Vir,  ne  ,  hoc  cerebri  &  cerebelli  tegmine  a  me  exhibi¬ 
to,  cerebrum  ipfum  curiofitas  tua  fit  arreptura ,  cum  circa  il¬ 
lud  plurima  a  me  videris  demonftrata ,  prorfus  diverfa  ab  iis, 
quas  ab  aliis  haud  infimi  fubfellii  Authoribus  tradita  funt.  Haec 
autem  Tuse  humanitati  reliquenda  funt ,  cui  fatis  fuperque  con¬ 
flat  de  multifariis  meis  occupationibus  &  indefefio  eruditis  in- 
ferviendi  (ludio. 

Cerebrum  a  Cerebello  quoad  fupcrficiei  externas  figuram 
multum  differre,  nemo  ignorat,  qui  vel  Anatomiam  e  limine  , 
tantum  falutavit :  Cerebrum  enim  (Irifte  didlum  variis  circum¬ 
volutionibus  complicatur ,  quibus  inteftina  mefenterio  colliga¬ 
ta  ,  aut  laftes  Pifcis  Afelli  majoris  asmulari  vere  dixeris.  Ce¬ 
rebelli  verofubftantiam  parte  exteriore  tanquam  e  lamellis  fibi 
invicem  appofitis  &  adfitis  conftitutam  c(fe,  ab  aliis  jamdum 
ad  naufeam  ufque  inculcatum  e(l.  Tenuem  meningem  inter  ce¬ 
rebri  &  cerebelli  interflitiafcfe  infinuare,  Te  quidem  redle  mo¬ 
nente,  tritum  quoque  c(l,  modus  vero  ,  quo  hoc  fieri  credi¬ 
derunt  &  fcripferunt  haftcnus  Authores ,  autopfias  nullatenus 
congruus  cft/ 

Non  enim  exiftimandum ,  tali  hoc  fieri  ritu,  quali  omentum 

inter  circumvolutiones  inteftinorum  demergitur ,  aut  linteum , 
quod  varios  in  finulos  intruditur  a  nobis.  Quippe  illorum  fic 
fane  imminuitur  longitudo  &  latitudo  ,  quod  tamen  nullatenus 
in  pia  meninge  obtinere ,  accuratius  attendenti  manifefte  appa¬ 
rebit.  Clariflime  hoc  patet  ex  eo ,  quod  poft  feparationem 
caute  a  cerebro  &  cerebello  faftam  illius  magnitudo  &  exten- 
fio  non  augeatur ,  quantumvis  in  anfra&us  fe  infinuaverit ,  nili 
ab  undiquaque  parte  nexus  illi  fibrarum  &  vaforum  ope  fafti 
fufpenfa  manu  tollantur. 

Videtur  itaque  mihi  di&a  Pia  Meninx  in  omnes  fulcos  &  an- 
fraftus  procefTus  quosdam  demittere ,  fimilem  fere  in  modum  , 
ace  duras  matris  duplicatura  procefTus  falciformis,  finui  lon¬ 
gitudinali  fubje&us  emergit ,  ita  ut  tot  Pia  Mater  producat  pro- 
ceffus,  quot  repedantur  anfraftus  ,  eosque  figura  non  quidem 
falciformes ,  fed  ferpentino  duftu  repentes  ,  quemadmodum 
reprasfentat  Tab.  8.  Fig  4. 

In  Cerebelli  interftitia  vero  pari  modo  immergitur  Pia  Me* 
ninx ,  tot  procefiibus  falciformibus  ,  quot  extant  fulci  feu  an- 
fraftus,  ablataque  illa  &  feparata  jucundo  omnino  fpe&aculo 
exhibet  Capitis  papaveris  albi  loculamenta ,  ut  videre  cft ,  Tab. 
8.  Fig.  1.  &  2. 

Plura  ut  hae  vice  addam,  fubftrata  materia,  temporisque 
penuria  haud  permittunt.  Valere  interim  Te,  vir  Experientif- 
fime,  ex  animo  precor: 


rCuus  omni  Jludio  &  affeci  tt 

Fredericus  Ruyschius. 

QUatuor  comprehendit  Figuras,  quarum  PRIMA  Piam  Ma¬ 
trem,  (AJ  Cerebellum  amicientem  reprxfentat,  idque  e  corpore 
juvenili  \  in  ea  tot  nobis  occurrunt  procefTus  falciformes  (C)  quot  re- 
periuntur  anfradlusdn  cerebello.  Tota  hxc  membrana  a  Cerebello  fepa- 
rata liquori  innatabat  cum  delinearetur*  quod  ideo  fadtum,  ut  procef- 
fuum  numerus  eo  diflin&ius  oculos  incurreret  :  confiderandum  ulterius 
hofce  procefTus  ab  alluente  liquore ,  cui  innatabant,  figuram  falciformem 
non  retinuifle ,  quod  ideo  figura  SECUNDA  indigitat.  VafaAr- 
teriofa  adeo  numerofa  per  hanc  membranam  funt  difperfa ,  ut,  fi  omnia 
hic  reprxfentafTem,  procefTus  falciformes  prorfus  obliterafTem,ea  propter 
ramulos  duntaxat  aliquot  (B)  a  latere  adjeci.  D  Indigitat  breviflimas 
tenuiflimas  Se  numerofiflimas  arteriolas  e  pise  matris  facie  interiore  pro¬ 
deuntes  fpeciem  mufei  referentes,  quod  a  nullo  Anatomico  ha£lenus 
obfervatum. 

F  I  G.  SECUNDA. 

%  •?$ w  ■  • 

Unum  ex  proceflibus  falciformibus  pise  matris ,  cerebellum  inveflien- 
tis  demonflrat,  in  eo  quoque  vafculorum  reptatus  confidcrabilis  oflen- 
ditur. 

.  • 

F  I  G.  TERTIA. 

♦  /  * 

Pix  Matris  cerebrum  inveflientis  portionem  cum  fuis  Arteriolis  ex¬ 
hibet  ,  ubi  notandum,  procefTus  pix  matris ,  cerebrum  inveflientis ,  haud 
obtinere  figuram  falciformem ,  prout  in  cerebelli  pia  matre,  verum  enim- 
vero  ferpentino  modo  repentem  ;  a  nexibus  autem  fibrofis  &  vafculo- 
fis  difToluta  cflhxcpix  matris  portio,  6c  in  planum  expanfa,  ut  vafo- 
rum  reptatus  exadliflime  pateret.  Poflremo  quoque  obfervandum  in 
hac  tertia  figura,  portionem  pix  matris reprxfentante,  membranofita- 
tem  minus  a  fculptore  efTc  exprefTam,  id  quod  fludio  facium ,  nearte* 
riolx  oblitcrarcntur. 

FIG.  Q.UARTA. 

Portionem  piae  Matris  (A)  cerebrum  inveftientis,  cum  proceflibus 
fuis  (B.  B)  inter  circumvolutiones  cerebri  fefe  iafinuantibus ,  &  fer- 
pentino  duftu  repentibus ,  demonftrat.  Per  hanc  innumerae  Arteriae 
fC)  vifuntur  difperfae,  funt  autem  multis  numeris  plures  in  fubje&o  ipfo. 

